钦定古今图书集成/方舆汇编/职方典/第1199卷 > 《彝陵书事寄谢三舍人》前人
## 钦定古今图书集成/方舆汇编/职方典/第1199卷 > 《彝陵书事寄谢三舍人》前人

《春秋》楚国西偏境，陆羽茶经第一州。紫箨青林长蔽
日，绿丛红橘最宜秋。道途处险人多负，邑屋临江俗
善泅。腊巿鱼盐朝暂合，淫祠箫鼓岁无休。风鸣烧人
空城响，雨恶江崩断岸流。月出行歌闻调笑，花开啼
鸟乱钩辀。黄牛峡口经新岁，白玉京中梦旧游。曾是
洛阳花下客，欲夸风物向君羞。